**Táborozással kapcsolatos tájékoztató**

**Tisztelt Szülők!**

**A tábor a családi nyaralást követő második legjobb dolog a nyáron, ami a gyermekével történhet.**

Nyírbátor Város Önkormányzata segítő szándékkal fordul azon szülők felé, akiknek a nyári szünidő ideje alatt gyermekük elhelyezése és felügyelete sokszor gondot jelent. A nyári tábort az önkormányzat 2023. július 3-tól egészen 2023. augusztus 18-áig, 7 héten át biztosítja.

**A tábor díja** (a napi 3x-szori étkezést tartalmazza):

A **nyírbátori állandó lakcímmel** **rendelkező** gyerekeknek: **5000 Ft/Fő/Hét**

A **nyírbátori állandó lakcímmel nem rendelkező** gyerekeknek: **15000 Ft/Fő/Hét**

A tábor díjának befizetése kétféle módon történhet:

**1. Átutalással az önkormányzat számlájára:**

Az önkormányzat fizetési számlája:  11744058-15403571

**Átutalásnál közlemény rovatba:** „Nyári tábor”, római számmal, hogy hanyadik héten vagy heteken táborozik, gyerek neve Pl.: Nyári tábor VI. Gipsz Jakab

**2. Személyesen készpénzzel történő befizetés esetén:** Polgármesteri Hivatal Pénztára: Hétfő és csütörtöki napokon 8:00- 12:00 óráig délután 13:00- 15:00 óráig

**A tábor helyszíne:** a 2-es iskola és az Ifjúsági és Családi Kuckó

A jelentkezés szempontjából fontos, hogy minden egyes tábori hétre külön jelentkezési lapot kell kitölteni! Néhány tábor a tematikát illetően ismétlődhet, így a szülők kiválaszthatják a számukra optimális időpontot. Minden tábor előtt a szülőknek tájékoztatót tartanak a fontosabb tudnivalókról a táborban a programot megvalósító pedagógusok. Ezek időpontjáról a jelentkezési határidő után kapnak értesítést a szülők. Kérjük a gyerek esetleges ételallergiájával kapcsolatos tudnivalókról a megfelelő nyomtatványon nyilatkozzon!

A táborok tematikája, korcsoportjai és időpontjai a következők:

1. **Tábor ideje: 2023. július 3.- 2023. július 7.**

**Jelentkezési határidő: 2023. június 22. csütörtök 16:00 óra**

1. **Ismerd meg városunkat!** című tábor (11 éves- 14 évesig)
2. **Hagyományőrző, gyermekjáték, néptánc** c. tábor (5 éves- 10 évesig)
3. **Izgalmas utazás a Földről az űrbe** c. tábor (5 éves- 10 évesig)
4. **Középkori kalandtábor a Sárkányok földjén** c. tábor (5 éves- 10 évesig)
5. **Tábor ideje: 2023. július 10.- 2023. július 14.**

**Jelentkezési határidő: 2023. június 29. csütörtök 16:00 óra**

1. **Szépség – Egészség - Média** tábor (11 éves- 14 évesig)
2. **Középkori kalandtábor a Sárkányok földjén** c. tábor (5 éves- 10 évesig)
3. **Felfedező-kincskereső kalandtábor** c. tábor (5 éves- 10 évesig)
4. **Barátunk a Naprendszer** c. tábor (5 éves- 10 évesig)
5. **Tábor ideje: 2023. július 17.- 2023. július 21.**

**Jelentkezési határidő: 2023. július 6. csütörtök 16:00 óra**

1. **Élménytábor** című tábor (11 éves- 14 évesig)
2. **Természetvédelmi tábor: Légy a Föld nagykövete vagy akár űrhajós!** c.
3. **Indián Tábor** c. tábor (5 éves- 10 évesig)
4. **Kincskereső tábor** c. tábor (5 éves- 10 évesig)
5. **Tábor ideje: 2023. július 24.- 2023. július 28.**

**Jelentkezési határidő: 2023. július 13. csütörtök 16:00 óra**

1. **Lego tábor: Építs és alkoss velünk!** (11 éves- 14 évesig)
2. **Aprajafalva** c. tábor (5 éves- 10 évesig)
3. **Kreatív kézműves tábor** c. tábor (5 éves- 10 évesig)
4. **Sárkánymese Drámajátékkal!** c. tábor (5 éves- 10 évesig)
5. **Tábor ideje: 2023. július 31.- 2023. augusztus 4.**

**Jelentkezési határidő: 2023. július 20. csütörtök 16:00 óra**

1. **Irány a természet!** című tábor (11 éves- 14 évesig)
2. **Aprajafalva** c. tábor (5 éves- 10 évesig)
3. **Tölts velünk egy hetet! Divat – Média - Dragon Race** c. tábor (5 éves- 10 évesig)
4. **Kreatív kézműves tábor** c. tábor (5 éves- 10 évesig)
5. **Tábor ideje: 2023. augusztus 07.- 2023. augusztus 11.**

**Jelentkezési határidő: 2023. július 27. csütörtök 16:00 óra**

1. **Túrázzunk Együtt!** 11éves -14 évesig
2. **Indián Tábor** c. tábor (5 éves- 10 évesig)
3. **Felfedező-kincskereső kalandtábor** c. tábor (5 éves- 10 évesig)
4. **Középkori kalandtábor a Sárkányok földjén** c. tábor (5 éves- 10 évesig)
5. **Tábor ideje: 2023. augusztus 14.- 2023. augusztus 18.**

**Jelentkezési határidő: 2023. augusztus.03. csütörtök 16:00 óra**

1. **Ismerd meg városunkat!** című tábor (11 éves- 14 évesig)
2. **Bátori bújócska** tábor (5 éves- 10 évesig)
3. **Aprajafalva** c. tábor (5 éves- 10 évesig)

Bővebb felvilágosítás: <https://nyirbator.hu/nyari-taborok-2023> oldalon talál a letölthető dokumentumokkal és jelentkezési lappal együtt

Gyurkóné Bálványkövi Anita tel: 06 42/281-042/101-es mellék, e-mail: nyaritaborok@nyirbator.hu

A jelentkezési lap a [https://nyirbator.hu/nyari-taborok- 2023](https://nyirbator.hu/nyari-taborok-%202023) honlapról letölthető, vagy a Polgármesteri Hivatal Portáján is átvehető.